তেল রফতানিকারক দেশগুলোর সংগঠন-ওপেকের তেল উত্তোলন কমানোর সিদ্ধান্তে বিশ্ববাজারে বেড়েছে জ্বালানি তেলের দাম। গত মাসে তেলের দাম ২৬ ডলারের নিচে নেমেছিল, যা গত ১২ বছরের মধ্যে সর্বনিম্ন। শুক্রবার জ্বালানি তেলের দাম ১২ শতাংশ পর্যন্ত বেড়ে দাঁড়িয়েছে ব্যারেল প্রতি ৩৩ ডলার ৩৬ সেন্ট। তবে শনিবার কিছুটা কমে এ দাম পৌঁছেছে ৩২ ডলার ৯৫ সেন্ট। জ্বালানির দরে স্থিতিশীলতা না আসায় সংযুক্ত আরব আমিরাত, ভেনিজুয়েলা, সৌদি আরবসহ ওপেকভুক্ত এবং বহির্ভূত দেশগুলো জ্বালানির উত্তোলন কমানোর সিদ্ধান্ত নিয়েছে। -অর্থনৈতিক রিপোর্টার